छात्राओं ने राजस्थानी लोकनृत्य व नुक्कड़ नाटक से दिया स्वच्छता का संदेश
भास्कर संवाददाता| गंजबासौदा
शनिवार दोपहर जवाहर लाल नेहरू स्मृति महाविद्यालय में सुभद्रा शर्मा शासकीय कन्या महाविद्यालय व लाल बहादुर शास्त्री महाविद्यालय की राष्ट्रीय सेवा योजना इकाई द्वारा सांस्कृतिक समारोह का आयोजन किया गया। इसमें छात्राओं ने एक से बढ़कर एक प्रस्तुतियां दी।
समारोह के दौरान राजस्थानी नृत्य, लोकगीत, सामूहिक नृत्य का आयोजन किया गया। साथ ही नाटक की प्रस्तुति देकर छात्र-छात्राओं ने स्वच्छता का संदेश दिया। कार्यक्रम अधिकारी डा. एकता पाल ने बताया कि सुभद्रा शर्मा कन्या महाविद्यालय की रासेयो इकाई द्वारा स्वरूप नगर व लाल बहादुर शास्त्री महाविद्यालय की रासेयो इकाई द्वारा जीवाजी पुर में सात दिवसीय शिविर लगाया गया है।
उत्कृष्ट प्रस्तुति देने वाले हुए सम्मानित
कार्यक्रम के दौरान सांस्कृतिक कार्यक्रम आयोजित किए गए। इसी के साथ ग्रामीण क्षेत्रों में जागरूकता कार्यक्रम आयोजित किए जा रहे हैं। इसमें नुक्कड़ नाटक व रैलियों के माध्यम से शिक्षा, स्वास्थ्य, पर्यावरण व स्वच्छता के प्रति ग्रामीणों को जागरूक किया जा रहा है। सांस्कृतिक कार्यक्रम के दौरान उत्कृष्ट प्रस्तुति देने वाले राष्ट्रीय स्वयं सेवकों को मेडल देकर पुरस्कृत भी किया गया। इस मौके पर डा. मथुरा प्रसाद प्राचार्य संजय गांधी स्मृति महाविद्यालय, इंदीवर जैन प्राचार्य शासकीय कन्या महाविद्यालय, डा. अनिल जैन प्राचार्य जवाहर लाल नेहरू महाविद्यालय, एएस पांडे प्राचार्य एलबीएस कॉलेज सहित काफी संख्या में विद्यार्थी मौजूद थे।
सांस्कृतिक कार्यक्रम पेश करती छात्रा।
awa_Deva bho_Deva hin_Deva hin_Deva hin_Deva hin_Deva hin_Deva